Mestská časť Bratislava – Nové Mesto
–––––––––––––––––––––––––––––––––––––––––––––––––––––––––––––––––––––––––––

Materiál na rokovanie 
Miestneho zastupiteľstva 
Dňa: 11.06.2013

Návrh 

stanoviska Miestneho zastupiteľstva mestskej časti Bratislava – Nové Mesto k návrhu Dodatku Štatútu hlavného mesta Slovenskej republiky Bratislavy na doplnenie čl. 56 odsekom 4 a čl. 57 odsekom 3
–––––––––––––––––––––––––––––––––––––––––––––––––––––––––––––––

Predkladá:                                                                       Materiál obsahuje:
–––––––––––                                                                    ––––––––––––––––-
Ing. Ľudovít Kollárik                                                        1. Návrh uznesenia
prednosta MÚ BNM                                                         2. Dôvodová správa
							        3. Návrh stanoviska k dodatku 
                                                                                          	Štatútu hl. mesta SR Bratislava		        					        4. Vyhodnotenie pripomienok 									metských častí a návrh Dodatku 								Štatútu hl. mesta SR Bratislavy							        5. Pôvodné stanovisko MZ
                                                                                           6. Žiadosť primátora o vyjadrenie	

Spracovateľ:                                                                     Stanovisko právnej skupiny:
–––––––––––                                                                      ––––––––––––––––––––––––-
RNDr. Jana Ondrová                                                   	- nie je potreba právneho                     
vedúca oddelenia  	 	                                                  posúdenia	
finančného a hospodárskeho

Na rokovanie prizvať:
––––––––––––––––––-
spracovateľa

Jún 2013

Návrh uznesenia: 

Miestne zastupiteľstvo 

s c h v a ľ u j e

nesúhlasné stanovisko  
k návrhu dodatku Štatútu hlavného mesta Slovenskej republiky Bratislavy na doplnenie čl. 56 odsekom 4 a čl. 57 odsekom 3
z dôvodov uvedených v stanovisku

- s pripomienkami
- bez pripomienok

2. Dôvodová správa

Listom primátor mesta Bratislavy, doručeným 5.11.2012 požiadal o prerokovanie návrhu dodatku štatútu doplnením čl. 56 a 57. Stanovisko k návrhu prerokovalo miestne zastupiteľstvo 16.12.2012 a prijalo nesúhlasné stanovisko – uvedené v časti 5 tohto materiálu. Zároveň bol vysvetlený dôvod nesúhlasu. 

Po schválení v miestnom zastupiteľstve bol materiál odoslaný na rokovanie mestského zastupiteľstva. Návrhy a pripomienky mestských častí boli prerokované najskôr v komisiách, ktoré odporučili upravené znenie dodatku znovu predložiť na vyjadrenie mestským častiam – uvedené v časti 4 tohto materiálu.

Listom primátor mesta Bratislavy, doručeným 13.5.2013 požiadal o prerokovanie návrhu dodatku štatútu doplnením čl. 56 a 57 v súlade s vyhodnotením pripomienok a požiadal o stanovisko miestneho zastupiteľstva - uvedené v prílohe č. 6 tohto materiálu.
V liste primátor  žiada jednoznačné schválenie miestnym zastupiteľstvom formulácie súhlasného alebo nesúhlasného stanoviska.

K návrhu máme pripomienku týkajúcu sa doplnenia čl. 56 o ods. 4 a navrhujeme doplnenie formulácie aj o identifikáciu daňovníka.

Pôvodné znenie: „(4) Bratislava poskytne mestskej časti raz ročne do 30. júna zoznam nehnuteľností nachádzajúcich sa na území mestskej časti, za ktoré bola vyrubená daň z nehnuteľností s uvedením výmery pri pozemkoch, zastavanej plochy pri stavbách, vrátane počtu podlaží, podlahovej plochy pri bytoch a nebytových priestoroch a druhu využitia pre daňové účely. V roku 2013 poskytne Bratislava mestskej časti údaje podľa prvej vety do 30. septembra.“.

Navrhované znenie: „(4) Bratislava poskytne mestskej časti raz ročne do 30. júna zoznam daňovníkov a ich nehnuteľností nachádzajúcich sa na území mestskej časti, za ktoré bola vyrubená daň z nehnuteľností s uvedením výmery pri pozemkoch, zastavanej plochy pri stavbách, vrátane počtu podlaží, podlahovej plochy pri bytoch a nebytových priestoroch a druhu využitia pre daňové účely. V roku 2013 poskytne Bratislava mestskej časti údaje podľa prvej vety do 30. septembra.“.

Doplnený text je vyznačený hrubo. Bez identifikácie daňovníka nie je možné riešiť väčšinu zistení.

V súlade s čl. 103 ods. 2 Štatútu hlavného mesta Slovenskej republiky Bratislavy doručí starosta mestskej časti primátorovi hlavného mesta písomné stanovisko Miestneho zastupiteľstva do dvoch mesiacov odo dňa požiadania. V prípade, že starosta v lehote dvoch mesiacov odo dňa požiadania písomné stanovisko miestneho zastupiteľstva nedoručí, má sa za to, že miestne zastupiteľstvo s predloženým návrhom súhlasí.

Materiál bol prerokovaný na zasadnutí Miestnej rady dňa 21.5.2013, ktorá odporučila nesúhlasné stanovisko  k návrhu dodatku Štatútu hlavného mesta Slovenskej republiky Bratislavy schváliť.

3. Návrh stanoviska mestskej časti Bratislava – Nové Mesto 
k návrhu dodatku Štatútu hlavného mesta Slovenskej republiky Bratislavy  na doplnenie čl. 56 odsekom 4 a čl. 57 odsekom 3

Miestne zastupiteľstvo 

nesúhlasí
s  návrhom dodatku Štatútu hlavného mesta Slovenskej republiky Bratislavy na doplnenie čl. 56 odsekom 4 a čl. 57 odsekom 3

z dôvodov:
v čl. 56 ods. 4 chýba povinnosť mesta doručovať mestským častiam aj zoznam daňovníkov